Kajak i kanu na divljim vodama - Wikipedija

# Kajak i kanu na divljim vodama

### Izvor: Wikipedija

Kajak i kanu na divljim vodama je sport na vodi u kojem se natjecatelji natječu veslajući u čamcima na određenim dionicama. Postoje dvije glavne izvedbe čamaca za ovaj sport, a to su kajak i kanu. Razlika je ta što kod kajaka svaki veslač koristi veslo s dvije lopatice, dok se kod kanua koristi veslo s jednom lopaticom.

U odnosu na drugi vodeni sport koji uključuje natjecanja u kajaku i kanuu, kajak i kanu na mirnim vodama, natjecanje na 'divljim vodama' se održava najčešće na brzim rijekama u kojima je tijek vode zamjetan, te su prisutni valovi, brzaci, slapovi i dr. Postoje i umjetne staze za jednu disciplinu ovog sporta, a to je slalom.

## [uredi] Discipline

Natjecatelj u kajaku na divljoj vodi

Kajak i kanu na divljim vodama uključuje dvije osnovne discipline: slalom i spust. U svakoj od tih disciplina natječu se natjecatelji u slijedećim kategorijama:

- C-1 (kanu) muški
- C-2 (kanu dvosjed) muški
- K-1 (kajak) muški
- K-1 (kajak) žene

Slalom je olimpijska disciplina kod koje natjecatelji prolaze zadanu stazu koja se sastoji od 20-30 vrata. Vrata se sastoje od dvije okomite pritke koje vise na žici rastegnutoj iznad staze. Vrata se moraju proći u zadanom redoslijedu, s tim da pojedina vrata valja proći nizvodno, druga uzvodno a ponekad se postavljaju i vrata koja treba proći čamcem unatrag. Način na koji treba proći vrata uznačava boja vrata, koja je ili zeleno (prolazi nizvodno), ili crveno (prolaz uzvodno), dok vrata koja treba proći unatrag imaju oznaku R. Svaki pogrešni prolazak vrata ili dodir pritki se kažnjava dodavanjem vremenske kazne ukupnom vremenu. Obično se voze dvije vožnje, te se poredak računa prema ostvarenom vremenu ili prema boljoj od dvije vožnje ili zbrojem vremena obje vožnje.

Spust je disciplina u kojoj se u što kraćem vremenu treba prijeći zadani dio staze. Staza je obično duljine 5-8 km koji natjecatelji prijeđu za 15-20 minuta. Natjecanje se održava na način da natjecatelji startaju u razmaku od jedne minute, te se na kraju proglasi konačni poredak. Spust nije olimpijska disciplina.

## [uredi] Kajak i kanu u Hrvatskoj

U Hrvatskoj postoji duga i uspješna tradicija ovog sporta, posebno u disciplini spust gdje su hrvatski natjecatleji redovito među osvajačima medalja na velikim natjecanjima.

Organizacija koja koja koordinira rad klubova i reprezentacija u ovom sportu je Hrvatski kajakaški savez, koji je zadužen za kajak i kanu kako na mirnim, tako i na divljim vodama.

## [uredi] Vanjske poveznice

- ICF - Međunarodna kanu federacija
- Hrvatski kajakaški savez

Dobavljeno iz "http://hr.wikipedia.org../../../k/a/j/Kajak_i_kanu_na_divljim_vodama.html"

Kategorija: Veslanje

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English